Monster High

Monster High on yhdysvaltalaisen Mattelin vuonna 2010 julkaisema muotinukkesarja. Hahmot ovat saaneet inspiraationsa hirviö- ja kauhuelokuvista sekä erilaisista taruolennoista, mikä erottaa ne useimmista muista muotinukeista. Nukkejen luojia ovat inspiroineet muun muassa Dracula, Medusa, Frankensteinin hirviö, Oopperan kummitus, muumiot, ihmissudet, zombiet, vampyyrit ja merihirviöt. Pääsuunnittelijoina ovat toimineet Garrett Sanderin ja Kelly Riley.

Monster High -tuoteperheeseen kuuluu monenlaisia kulutustavaratuotteita kuten paperitarvikkeita, laukkuja, vaatteita, asusteita, erilaisia leluja, leikkisettejä, elektroniikkaa, videopelejä, TV-erikoisjaksoja, web-videosarja ja elokuvia. 

Lisi Harrison (The Clique, Alphas) on kirjoittanut Monster High -kirjasarjan. Sarjan ensimmäinen romaani julkaistiin syksyllä 2010.

 Nuket 

Suurin osa nukeista, naispuoliset teini-ikäiset hahmot, ovat 27 senttimetriä pitkiä. Muita kokoluokkia ovat nuoremmat naispuoliset hahmot 25 senttimetriä, lyhyet miespuoliset hahmot ja aikuiset naispuoliset hahmot 29 senttimetriä sekä pidemmät miespuoliset hahmot 31 senttimetriä. Nukkejen vartalo on valmistettu ABS-muovista ja pää pehmeämmästä PVC-muovista. Hiukset ovat saran- tai kanekalon-kuitua. Nukkejen ihonvärit vivahtavat useisiin eri väreihin, esimerkiksi ruskeaan, siniseen, vihreään tai pinkkiin. Jokaisella nukella on yksilölliset kasvot sekä vartalonpiirteet, kuten esimerkiksi torahampaat, siivet, arvet, suden/kissan korvat, häntä, evät jne., liittyen hahmoon persoonaan. Kaikkien naispuolisten nukkejen jalat on muotoiltu korkokenkiin sopiviksi. Nukeilla on valmiiksi päällä omat yksilölliset asut, jotka vaihtelevat julkaisuteemojen mukaan. Suurimmalla osalla nukeista on melko luonnollisesti taipuvat kaula-, olka-, kyynär-, ranne-, lonkka ja polvinivelet, jotka mahdollistavat nukkien liikuttelemisen lukuisiin eri asentoihin. Nukkejen kädet voidaan irrottaa kyynär- ja rannenivelten kohdalta. CAM-nukeilta (Create a Monster) irtoavat kaikki osat. Nukkejen mukana tulee teline, kampa sekä päiväkirja, jossa on kerrottuna hahmon tarina. Joidenkin mukana on myös hahmon lemmikki. Nuket valmistetaan Kiinassa ja Indonesiassa. Ensimmäiset nuket, Frankie Stein, Clawdeen Wolf, Draculaura, Lagoona Blue, Cleo de Nile, Deuce Gorgon, Ghoulia Yelps, Holt Hyde sekä Jackson Jekyll, julkaistiin 2010 vuoden loppupuolella.

Verkkosivusto
Monster High’n kotisivut julkaistiin 5. maaliskuuta 2010. Nettisarjaa julkaistaan Monster High’n YouTube-kanavalla. Kotisivujen mainokset julkaistiin Yhdysvalloissa 5. elokuuta 2010 ja Suomessa kesällä 2011. Sivuilla on interaktiivista sisältöä kuten pelejä ja videoita. Saatavilla on myös mobiiliaplikaatio Ghouls & Jewels iOS- ja Android-laitteille.

Monster High -musiikkivideon voi ladata iTunesista.

Kirjasarja
Monster High-kirjasarjan on kirjoittanut Lisi Harrison, joka tunnetaan myös Clique-kirjasarjasta. Mattel julkaisi ensimmäisen Monster High -romaanin 26. syyskuuta 2010. Suomeksi se ilmestyi samannimisenä vuonna 2011.

Kirjasarjan toisessa osassa The Ghoul Next Door on pääosassa muumion tytär Cleo De Nile. Kirja julkaistiin maaliskuussa 2011. Suomeksi se ilmestyi helmikuussa 2012 nimellä Salatut elävät.

Kolmas kirja Where There's a Wolf, There's a Way julkaistiin 29. syyskuuta 2011 ja suomeksi vuonna 2012 nimellä Ihmissusipäiväkirjat. Sen päähenkilönä on ihmissusi Clawdeen Wolf.

Kirjasarjan neljäs osa Back And Deader Than Ever kertoo vampyyri Draculaurasta. Se julkaistiin englanniksi 1. toukokuuta 2012 ja suomeksi vuonna 2013 nimellä Elävän kuolleen koitokset.

Suomeksi kirjasarjan on kääntänyt Sonja Lahdenranta ja kustantanut Buster Nordic. Monster High -päiväkirja Drop Dead Diary julkaistiin englanniksi 30. lokakuuta 2011 ja sen on kirjoittanut Abaghoul Harris.

Hahmot
Päähahmot
 Clawdeen Wolf - Clawdeen on 15-vuotias ihmissusien tytär, Clawdia, Clawd ja Howleen Wolfin sisko. Hän on lahjakas muotisuunnittelija ja tulevaisuudessa hän toivoo saavansa oman vaatemalliston ja hänen mukaansa nimetyn muotinäytöksen Scarisiin (viittaus Pariisiin). Hänen lempiruokaansa on pihvi raakana, lempiaine taloustiede ja lempiväri kulta. Lemmikkinä hänellä on kissa nimeltään Crescent. Hänen parhaat ystävänsä ovat Draculaura ja Frankie Stein. Hänen englanninkielinen ääninäyttelijänsä on Salli Saffioti sekä suomenkielisenä osassa jaksoista Eeva Markkinen ja osassa Saara Lehtonen.
 Cleo de Nile - Cleo on noin 5 843-vuotias muumion (faaraon) tytär ja Nefera de Nilen pikkusisko. Hän on egyptiläinen prinsessa joka rakastaa sadetta, mutta pelkää pimeää. Hänen lempiruokaansa ovat rypäleet, lempiaine geometria ja lempiväri kulta. Lemmikkinä hänellä on kobra nimeltään Hissette. Hänen parhaat ystävänsä ovat Ghoulia Yelps ja hänen poikaystävänsä Deuce Gorgon. Hänen englanninkielinen ääninäyttelijänsä on Salli Saffioti ja suomenkielinen Raili Raitala.
 Draculaura - Draculaura, lempinimeltään Ula D, on 1600-vuotias vampyyri ja Draculan tytär. Vaikka hän on vampyyri, ei hän kestä veren ja lihan näkemistä ja näin ollen hän on vegaani. Hänen lempiruokaansa ovat hedelmät ja vihannekset, lempiaine luova kirjoittaminen ja lempiväri pinkki. Lemmikkinä hänellä on lepakko nimeltään Count Fabulous. Hänen parhaat ystävänsä ovat Clawdeen Wolf ja Frankie Stein sekä hänen poikaystävänsä Clawd Wolf. Hänen englanninkielinen ääninäyttelijänsä on Debi Derryberry ja suomenkielinen Annituuli Kasurinen.
 Frankie Stein - Frankie on Frankensteinin hirviön tytär. Hän oli sarjan alussa 15 päivää vanha. Hänen lempiruokaansa on tähän mennessä kaikki mitä hän on maistanut, lempiaine historia ja lempiväri musta-valkoraidat. Lemmikkinä hänellä on osista yhteenommeltu koira nimeltään Watzit. Hänen parhaat ystävänsä ovat Clawdeen Wolf, Cleo de Nile ja Draculaura. Hänen englanninkielinen ääninäyttelijänsä on Kate Higgins sekä suomenkielisenä osassa jaksoista Henni-Liisa Stam ja osassa Katja Sirkiä.
 Ghoulia Yelps - Ghoulia on 16-vuotias zombien tytär. Hän on viisain tyttö koko Monster High'ssa ja pitää kaikista kouluaineista ja lukemisesta. Hän on kuitenkin hyvin ujo ja puhuu vain zombieta. Hänen lempiruokaansa on pikaruoka ja lempiväri punainen. Lemmikkinä hänellä on pöllö nimeltään Sir Hoots A Lot. Hänen parhaat ystävänsä ovat Cleo De Nile, Clawdeen Wolf ja Frankie Stein sekä hänen poikaystävänsä Sloman ”Lorvis” Mortavitch. Hänen englanninkielinen ääninäyttelijänsä on nettisarjan tuottaja Audu Paden.
 Lagoona Blue - Lagoona on 15-vuotias merihirviön tytär. Hänen lempiruokaansa on sushi, lempiaine meribiologia ja lempiväri merensininen. Lemmikkinä hänellä on piraija nimeltään Neptuna. Hänen poikaystävänsä on Gillington ”Kidus” Webber. Hänen englanninkielinen ääninäyttelijänsä on Laura Bailey sekä suomenkielisenä osassa jaksoista Viivi Tamminen.

Muut hahmot
 Abbey Bominable - 16-vuotias lumimiehen (jeti) tytär, vaihto-opiskelija Himalajan vuoristosta, lemmikkinä pieni mammutti Shiver, englanninkielinen ääninäyttelijä Erin Fitzgerald sekä suomenkielisenä osassa jaksoista Elise Langenoja ja osassa Susa Saukko.
 Amanita Nightshade - 17-vuotias kasvihirviö, syntynyt Jättipökkövehkan (nettisarjassa nimellä raatokukka) siemenestä, Cleo de Nilen entinen huonetoveri vuosien takaa, englanninkielinen ääninäyttelijä Heather Moiseve.
 Astranova - 15-vuotias komeetan muukalaisten tytär, englanninkielinen ääninäyttelijä Erin Fitzgerald ja Firoozeh Scott (laulu)
 Avea Trotter - 17-vuotias Harpyijan (äiti) ja Kentaurin (isä) tytär, englanninkielinen ääninäyttelijä Haviland Stillwell.
 Batsy Claro - 17-vuotias valkoisen vampyyrilepakon tytär, vaihto-opiskelija Ghosta Rican (englanninkielisessä alkuperäisversiossa Costa Shrieka) (viittaus Costa Ricaan) viidakosta
 Bonita Femur - 17-vuotias luurangon (äiti) ja koimiehen (isä) tytär, englanninkielinen ääninäyttelijä Geeg Friedman.
 Bram Devein - Vampyyrien poika, joka siirtyi Monster High'in pelkkien vampyyrien koulusta eikä aluksi tullut toimeen Romuluksen ja tämän ihmissusitovereiden kanssa, englanninkielinen ääninäyttelijä Yuri Lowenthal, Cam Clarke ja Evan Smith ja suomenkielinen Tommi Haapaniemi
 C.A. Cupid (Chariclo Arganthone Cupid) - Rakkauden jumala Erosin (Kreikan mytologia) adoptiotytär, englanninkielinen ääninäyttelijä Erin Fitzgerald.
 Catrine DeMew - 17-vuotias ihmiskissojen tytär, kotikaupunki Scaris (viittaus Pariisiin), englanninkielinen ääninäyttelijä Karen Strassman
 Catty Noir - 16-vuotias ihmiskissojen tytär, kuuluisa pop-artisti ja teini-idoli, englanninkielinen ääninäyttelijä Missy Hale.
 Casta Fierce - 19-vuotias noita, Kirken tytär, The Spells-yhtyeen laulaja.
 Clawd Wolf - 19-vuotias ihmissusien poika, Clawdia, Clawdeen ja Howleen Wolfin veli, Draculauran poikaystävä, lemmikkinä gargoili-bulldoggi Rockseena, englanninkielinen ääninäyttelijä Marcus Griffin
 Clawdia Wolf - 19-vuotias ihmissusien tytär, Clawd, Clawdeen ja Howleen Wolfin sisko, opiskelee Londoomissa (viittaus Lontooseen) dramaattista kirjoittamista päästäkseen käsikirjoittajaksi Hauntlywoodiin (viittaus Hollywoodiin), englanninkielinen ääninäyttelijä Jonquil Goode
 Deuce Gorgon - 16-vuotias gorgo, Medusan poika, Cleo De Nilen poikaystävä, lemmikkinä lemmikkirotta Perseus, englanninkielinen ääninäyttelijä Yuri Lowenthal.
 Elissabat - 1601-vuotias vampyyri, Vampyyrikuningatar ja Draculauran lapsuudenystävä, englanninkielinen ääninäyttelijä Karen Strassman
 Elle Eedee - 16-vuotias robottien tytär, innokas musiikinharrastaja ja DJ, englanninkielinen ääninäyttelijä Laura Bailey
 Finnegan Wake - 17-vuotias merenmiehen (vetehinen) poika
 Garrott du Roque - 516-vuotias gargoili, kotikaupunki Scaris (viittaus Pariisiin), englanninkielinen ääninäyttelijä Evan Smith
 Gigi Grant - 15-vuotias lampunhengen tytär, Djinni "Whisp" Grantin sisko, lemmikkinä skorpioni Sultan Sting, englanninkielinen ääninäyttelijä Verania Ortiz ja suomenkielinen Yasmine Yamajako.
 Gillington Webber - 16-vuotias jokihirviön poika, kutsumanimi Kidus (engl. Gil), Lagoona Bluen poikaystävä, englanninkielinen ääninäyttelijä Yuri Lowenthal ja Evan Smith
 Gilda Goldstag - 16-vuotias Golden Hindin tytär
 Gooliope Jellington - 16-vuotias labrakokeen (koe 816, erä 8708) tuloksena luotu jättikokoinen tyttö, jolla on tahmainen/hyytelömäinen iho, Freak Du Chic-sirkuksen jäsen, englanninkielinen ääninäyttelijä Julie Maddalena Kliewer
 Gory Fangtell - Vampyyrien tytär ja Bram Devinin tyttöystävä, joka siirtyi Monster High'in pelkkien vampyyrien koulusta eikä tule toimeen Cleo de Nilen kanssa, englanninkielinen ääninäyttelijä Cindy Robinson ja suomenkielinen Heljä Heikkinen
 Harri Polte (engl. Heath Burns) - 15-vuotias tulielementaalin poika, englanninkielinen ääninäyttelijä Yuri Lowenthal ja Cam Clarke, suomenkielisenä osassa jaksoista Joonathan Kettunen ja osassa Petrus Kähkönen.
 Holt Hyde - 16-vuotias Mr. Hyden poika, Jackson Jekyllin alter ego, lemmikkinä kameleontti Crossfade, englanninkielinen ääninäyttelijä Cindy Robinson
 Jackson Jekyll - 16-vuotias Tohtori Jekyllin poika, Holt Hyden alter ego, lemmikkinä kameleontti Crossfade, englanninkielinen ääninäyttelijä Cindy Robinson
 Honey Swamp - 115-vuotias suohirviön tytär, kotikaupunki New Goreleans (viittaus New Orleansiin), englanninkielinen ääninäyttelijä Karen Strassman
 Hoodude Voodoo - 15-vuotiaan tavoin käyttäytyvä Frankie Steinin rakentama ja lopulta henkiin herännyt voodoonukke. Hänen englanninkielinen ääninäyttelijänsä on Cam Clarke sekä suomenkielisenä osassa jaksoista Joonathan Kettunen ja osassa Tommi Haapaniemi.
 Howleen Wolf - 14-vuotias ihmissusien tytär, Clawdia, Clawd ja Clawdeen Wolfin sisko. Lemmikkinä hänellä on siili Cushion. Hänen paras ystävänsä on Twyla Boogeyman. Englanninkielinen ääninäyttelijä America Young
 Invisi Billy - 15-vuotias näkymättömän miehen poika, Scarah Screamsin poikaystävä, englanninkielinen ääninäyttelijä Evan Smith
 Iris Clops - 15-vuotias kyklooppien tytär, Manny Taurin tyttöystävä, englanninkielinen ääninäyttelijä Paula Rhodes
 Isi Dawndancer - 16-vuotias peurahengen tytär, vaihto-opiskelija Boo Hexicasta (viittaus New Mexicoon), (Intiaanit, Pohjois-Amerikan intiaanit)
 Jane Boolittle - 15- tai 16-vuotias hullun tiedemiehen Doctor Boolittlen (viittaus Doctor Dolittleen) adoptiotytär, kotoisin viidakosta josta hänet löydettiin, lemmikkinä laiskiainen Needles, englanninkielinen ääninäyttelijä Stephanie Sheh ja suomenkielinen Amy Burgess.
 Jinafire Long - 1500-vuotias kiinalaisen lohikäärmeen tytär, kotikaupunki Fanghai (viittaus Shanghaihin). Hänen paras ystävänsä on Skelita Calaveras. Englanninkielinen ääninäyttelijä Stephanie Sheh ja suomenkielinenä osassa jaksoista Saara Lehtonen.
 Kala Mer’ri - 16-vuotias Krakenin tytär, englanninkielinen ääninäyttelijä Lyndsy Kail
 Kiyomi Haunterly - 16-vuotias Noppera-bōn (japanilainen kasvoton haamu) tytär, englanninkielinen ääninäyttelijä Joy Learner
 Kjersti Trollson - 14-vuotias peikkojen tytär, vaihto-opiskelija Gorewaysta (viittaus Norjan englanninkieliseen nimeen Norway)
 Lorna McNessie - 14-vuotias Loch Nessin hirviön tytär, vaihto-opiskelija Rotlandista (viittaus Skotlannin englanninkieliseen nimeen Scotland)
 Luna Mothews - 16-vuotias Koimiehen tytär, kotikaupunki Boo Jersey (viittaus  New Jerseyyn)
 Manny Taur - 16-vuotias Minotauroksen poika, Iris Clopsin poikaystävä, englanninkielinen ääninäyttelijä Audu Paden
 Marisol Coxi - 17-vuotias Etelä-Amerikkalaisen isojalan tytär, vaihto-opiskelija Monster Picchusta (viittaus Machu Picchuun)
 Mouscedes King - 15-vuotias Rottakuninkaan tytär, englanninkielinen ääninäyttelijä Rachel Staman
 Nefera de Nile - noin 5 846-vuotias muumion tytär, Cleo de Nilen isosisko, lemmikkinä koppakuoriainen Azure, englanninkielinen ääninäyttelijä Wendee Lee
 Neighthan Rot - 17-vuotias Zombien (isä) ja yksisarvisen (äiti) poika, englanninkielinen ääninäyttelijä Josey Montana McCoy
 Operetta - 16-vuotias Oopperan kummituksen tytär, lemmikkinä hämähäkki Memphis "Daddy O" Longleg, englanninkielinen ääninäyttelijä Gigi Sarroino ja Cindy Robinson sekä suomenkielisenä osassa jaksoista Ella Pyhältö.
 Peri & Pearl Serpentine - 16-vuotiaat Hydran tyttäret, jotka jakavat saman kehon, englanninkieliset ääninäyttelijät Rachel Staman ja Cherami Leigh
 Porter "Paintergeist" Geiss - 16-vuotias poltergeistin poika, lemmikkinä pesukarhu Huebert. Suomenkielisenä ääninäyttelijänä Vili Orava.
 Posea Reef - 17-vuotias Poseidonin tytär, englanninkielinen ääninäyttelijä Paula Rhodes
 Purrsephone ja Meowlody - 15-vuotiaat ihmiskissojen kaksoistyttäret
 River Styxx - 14-vuotias Viikatemiehen tytär, lemmikkinä korppiluuranko Cawtion, englanninkielinen ääninäyttelijä Ashley Peterson (River Styxx-nimi on viittaus manalan Styks-joen englanninkieliseen nimeen River Styx)
 Robecca Steam - 116-vuotias hullun tiedemiehen robottitytär, lemmikkinä robottipingviini Captain Penny, englanninkielinen ääninäyttelijä Julie Maddalena Kliewer
 Rochelle Goyle - 415-vuotias gargoili, kotikaupunki Scaris (viittaus Pariisiin), lemmikkinä gargoili Roux, englanninkielinen ääninäyttelijä Erin Fitzgerald
 Romulus - Ihmissusien poika ja Clawd Wolfin lapsuudenystävä, joka siirtyi Monster High'in pelkkien ihmissusien koulusta eikä aluksi tullut toimeen Bram Deveinin ja tämän vampyyritovereiden kanssa, englanninkielinen ääninäyttelijä Cam Clarke ja suomenkielinen Tuukka Leppänen
 Scarah Screams - 15-vuotias Bansheen tytär, englanninkielinen ääninäyttelijä Erin Fitzgerald ja Paula Rhodes
 Sirena Von Boo - 17-vuotias kummituksen (isä) ja merenneidon (äiti) tytär, englanninkielinen ääninäyttelijä Paula Rhodes ja suomenkielinen Heljä Heikkinen.
 Skelita Calaveras - 15-vuotias kuolleidenpäivän luurangon tytär, kotoisin Hexicosta (viittaus Meksikoon). Hänen paras ystävänsä on Jinafire Long. Englanninkielinen ääninäyttelijä Laura Bailey ja suomenkielinen Saara Lehtonen.
 Sloman Mortavitch - 17-vuotias zombien poika, kutsumanimi Lorvis (engl. Slo Mo), Ghoulia Yelpsin poikaystävä, englanninkielinen ääninäyttelijä Audu Paden
 Spectra Vondergeist - 16-vuotias kummituksen tytär, lemmikkinä fretti Rhuen, englanninkielinen ääninäyttelijä Erin Fitzgerald sekä suomenkielisenä osassa jaksoista Henni-Liisa Stam ja osassa Katja Sirkiä.
 Toralei Stripe - 15-vuotias ihmiskissojen tytär, lemmikkinä sapelihammastiikerin pentu Sweet Fangs, englanninkielinen ääninäyttelijä America Young ja suomenkielinen Saara Lehtonen.
 Twyla Boogeyman - 15-vuotias mörön tytär. Lemmikkinä hänellä on pölypupu Dustin. Hänen paras ystävänsä on Howleen Wolf, englanninkielinen ääninäyttelijä America Young ja suomenkielinen Raili Raitala.
 Vandala Doubloons - 16-vuotias merirosvokummituksen tytär, lemmikkinä mustekala Aye, englanninkielinen ääninäyttelijä Haviland Stillwell
 Venus McFlytrap - 15-vuotias kasvihirviön tytär, lemmikkinä kärpäsloukku Chewlian, englanninkielinen ääninäyttelijä Julie Maddalena Kliewer sekä suomenkielisenä osassa jaksoista Annituuli Kasurinen ja osassa Heljä Heikkinen.
 Viperine Gorgon - 17-vuotias Stheno-gorgon tytär, englanninkielinen ääninäyttelijä Yeni Alvarez 
 Wydowna Spider - 16-vuotias Arakhne-hämähäkin tytär, lemmikkinä kärpänen Shoo, englanninkielinen ääninäyttelijä Erin Fitzgerald
 Headless Headmistress Bloodgood (suom. Rehtori Vertala) - Päätön ratsumies, Monster High'n rehtori, lemmikkinä hevonen Nightmare, englanninkielinen ääninäyttelijä Laura Bailey

 Nettisarja 

Sarjaan liittyy YouTubessa ja Monster High’n sivuilla julkaistava nettivideosarja, jossa seurataan teinimonstereiden elämää ja opiskelua Monster High-lukiossa. Sarjaa julkaistaan myös suomeksi Monster High Suomi-YouTube-kanavalla. Monster High -sarjan pilottijakso New Ghoul at School nähtiin Yhdysvalloissa Nickelodeonilla 31. lokakuuta 2010, ja se kestää noin 23 minuuttia. Jakso kertoo Frankie Steinin ensimmäisestä viikosta Monster High'n koulussa. Jaksossa kuullaan Allison Irahetan kaksi kappaletta: "Scars" ja "Friday I'll Be Over U".

Televisiossa näytetyt erikoisjaksot
 Special #	 Jakson nimi englanniksi	 Jakson nimi suomeksi  Esitetty Usa:ssa Esitetty Suomessa	1	 New Ghoul @ School	 Uusi tulokas 31. lokakuuta 2010 3. joulukuuta 2011 2	 Fright On! Vampyyrit vastaan ihmissudet	 30. lokakuuta 2011 26. joulukuuta 2011	 3	 Why Do Ghouls Fall In Love? Yliluonnollinen ystävänpäivä 12. helmikuuta 2012 -	 4	 Escape From Skull Shores Pako kallosaarelta 13. huhtikuuta 2012 -	 5	 Friday Night Frights Perjanti-illan kauhua 13. heinäkuuta 2012 -	 6	 Ghouls Rule! Monsterit määrää 12. lokakuuta 2012 -	

Suomessa julkaistut DVD:t 
 Nimi	 Julkaisupäivä Suomessa  Monster High: Monsterit määrääMonster High: Ghouls Rule! 24. lokakuuta 2012 Monster High Tupla: Perjantai-illan kauhua & Yliluonnollinen ystävänpäiväMonster High Double Feature: Friday Night Frights and Why Do Ghouls Fall in Love? 24. huhtikuuta 2013	 Monster High: Scaris - Kauhujen kaupunkiMonster High - Scaris: City of Frights 10. heinäkuuta 2013 Monster High: 13 Toivetta *Monster High: 13 Wishes 23. lokakuuta 2013 Monster High: Valot, kamera, kauhistus! *Monster High: Frights, Camera, Action! 2. huhtikuuta 2014 Monster High Sähäkkä tuplajulkaisu: Vampyyrit vastaan ihmissudet & Pako kallosaarelta *Monster High: Clawesome Double Feature - Escape From Skull Shores & Fright On 23. heinäkuuta 2014 Monster High: Kaksin aina kauheampi **Monster High: Freaky Fusion 15. syyskuuta 2014 Monster High Monster Box: Monsterit määrää & 13 Toivetta & Valot, kamera, kauhistus!Monster High Collection (3 Films) - 3-Disc Box Set ( Monster High: 13 Wishes & Monster High: Ghouls Rule! & Monster High: Frights, Camera, Action!) 15. lokakuuta 2014 Monster High: Vain kummituksille **Monster High: Haunted 30. maaliskuuta 2015 Monster High: Boo York, Boo York **Monster High: Boo York, Boo York 19. lokakuuta 2015 Monster High - Kauhistuttava Tuplaseikkailu: Uusi tulokas ja KauhukausiMonster High: Ghoulicious Double Feature 16. marraskuuta 2015 Monster High: Iso Kalloriutta **Monster High: Great Scarrier Reef 21. maaliskuuta 2016 Tervetuloa Monster Highin: Syntytarina **Monster High: Welcome To Monster High 29. syyskuuta 2016 Monster High: Sähköistetty **Monster High: Electrified 27. maaliskuuta 2017 Monster High: The Movie **Monster High: Elokuva 6. lokakuuta 2022

* Saatavilla myös Blu-ray
** Saatavilla myös Blu-ray ja Digitaalinen HD 

 Katso myös 
 Ever After High

 Aiheesta muualla 
 Suomenkieliset Monster High -sivut
 The Official Monster High Website
 Monster High Wiki on Wikia.

Luokka:Nuket
Luokka:Kirjasarjat
Luokka:Seulonnan keskeiset artikkelit